Mazurija
<s>Mazurija (poljski: Mazury, njemački: Masuren) je ime za jednu od historijskih i geografskih regija Poljske, koja se nalazi na sjeveroistoku zemlje u Varminsko-mazurskom vojvodstvu.</s>

<s>Najveći dio Mazurskih jezera leži u Mazuriji.</s>

<s>Historija</s>

<s>Za ranog srednjeg vijeka na tom prostoru živjeli su Prusi, od 13. vijeka  do 1525. tim krajem vlada Teutonski viteški red, a od 1466. je jedna od domena Kraljevine Poljske.</s>

<s>Nakon protestantske reformacije i sekularizacije Teutonskog viteškog reda Mazurija je postala dio Pruskog vojvodstva (1525. - 1701.) koje se 1657. i formalno potpuno odcjepilo od Poljsko-Litvanske Unije i postalo domena Brandenburg-Pruske.</s>

<s>Od 14 pa sve do 17. vijeka Mazurija je bio ruralni kraj, u kom su živjeli seljaci i sitno plemstvo.</s><s>Najveći dio njih bili su Poljaci kolonisti, koji su sve do 19. vijeka zadržali poljski jezik i običaje, ali su se preobratili na luteranizam.</s><s>Iako su osnovana brojna društva i organizacije rastući njemački utjecaj i germanizacija učinili su svoje.</s>

<s>Nakon Prvog svjetskog rata na osnovu Versajskog ugovora održan je plebiscit 11. jula 1920., u kom je većina stanovnika glasala za ostanak u Njemačkom Carstvu.</s><s>Jedino su stanovnici Działdowa i okolice glasali da pripadnu Poljskoj.</s>

<s>To stanje potrajalo je do 1945. kad je Mazurija nakon što ju je zauzela Crvena armija postala dio Poljske.</s><s>Nakon Drugog svjetskog rata većina njemačkih stanovnika je protjerana, a na njihovo mjesto doseljeni su Poljaci iz prijeratne Istočne Poljske, koji su pripali SSSR-u (Ukrajina, Belorusija).</s>

<s>Ime Mazovija počelo se koristiti tek od 19. vijeka, ono zapravo znači proizvođač katrana (mazur).</s>

<s>Izvori</s>

<s>Vanjske veze</s>

<s>Mazury</s>

<s>Historijske regije Poljske</s>

